Ghosts of Mississippi

Ghosts of Mississippi (euskaraz Mississippiko Mamuak) 1996ko Rob Reiner estatubatuar zinema zuzendariak zuzendutako drama film bat da. Nicholas Paleologos, Rob Reiner, Andrew Scheinman, Frederick M. Zollo, Charles Newirth eta Jeff Stott aktoreek antzeztu zuten.

1994ko Ku Klux Klaneko Byron De La Beckwith kidearen epaiketan oinarritua dago, honi 1963an giza eskubideen aldeko Medgar Evers ekintzailea erailtzea leporatu zitzaion.

Gizonezko bigarren aktore onenaren Oscar Sariaren (James Woods) eta Makillaje onenaren Oscar Sariaren (Matthew W. Mungle eta Deborah La Mia Denaver) izendapenak jaso zituen.

 Argumentua 

1963ko ekainaren 12ko gauerdian, bala batek giza eskubideen aldeko Medgar Evers (James Pickens Jr.) ekintzailea eta AEBtako Arraza Beltzeko Jendearen Aurrerapen elkarteko idazkaria zenari bizia kendu zion. Ustez bere hiltzailea den Ku Klux Klaneko Byron De La Beckwith (James Woods) kidea bi epaiketa nuluen ondoren errugabetua gelditu zen. Handik hogeitamar urtera ere ustezko hiltzaileak aske jarraitzen du, justizia egiteko jada beranduegi ote?

Biktimaren alarguna den Myrlie Eversek (Whoopi Goldberg) kasuaren berreirekitzea eskatuko du eta nahiz eta giroan dagoen arrazakeria oztopo izan, prokuradorearen laguntzailea den Bobby DeLaughterrek (Alec Baldwin) kasua ikertzeari ekingo dio.

 Aktoreak 
 Alec Baldwin: Bobby DeLaughter
 James Woods: Byron De La Beckwith
 Virginia Madsen: Dixie DeLaughter
 Whoopi Goldberg: Myrlie Evers
 Susanna Thompson: Peggy Lloyd
 Craig T. Nelson: Ed Peters
 Lucas Black: Burt DeLaughter
 Joseph Tello: Drew DeLaughter
 Alexa Vega: Claire DeLaughter
 William H. Macy: Charlie Crisco
 Ben Bennett: Benny Bennett
 Darrell Evers: Bere burua antzeztuz
 James Van Evers: Bere burua antzeztuz
 Yolanda King: Reena Evers
 Jerry Levine: Jerry Mitchell
 Bill Cobbs: Charles Evers
 James Pickens Jr.: Medgar Evers

 Kanpo estekak 
 Ghosts of Mississippi filmaren iragarkia ikusgai. Youtube.com 
 Ghosts of Mississippi filmaren IMDBko fitxa irakurgai 

Kategoria:Rob Reinerrek zuzendutako filmak
Kategoria:Ameriketako Estatu Batuetako filmak
Kategoria:Drama filmak
Kategoria:Epaiketeei buruzko filmak
Kategoria:Justiziaren akatsei buruzko filmak
Kategoria:Arrazakeriari buruzko filmak
Kategoria:Hilketei buruzko filmak
Kategoria:Abokatuei buruzko filmak
Kategoria:XX. mendean girotutako filmak
Kategoria:Benetako gertaeretan oinarritutako filmak
Kategoria:Mississippin girotutako filmak
Kategoria:1996ko filmak